ชาวบ้านเฮ! กกพ. ตรึงเอฟทีต่อถึงสิ้นปี 64 ช่วยลดค่าครองชีพ
ชาวบ้านเฮ! กกพ. ไฟเขียวตรึงค่าเอฟทีงวดเดือน ก.ย.-ธ.ค.64 ที่ระดับ -15.32 สต. หวังช่วยลดค่าครองชีพปชช.
ชาวบ้านเฮ! กกพ. ไฟเขียวตรึงค่าเอฟทีงวดเดือน ก.ย.-ธ.ค.64 ที่ระดับ -15.32 สต. หวังช่วยลดค่าครองชีพปชช.
9 ก.ค. 2564

นายคมกฤช ตันตระวาณิชย์ เลขาธิการสำนักงานคณะกรรมการกำกับกิจการพลังงาน (สำนักงาน กกพ.) ในฐานะโฆษก กกพ. เปิดเผยว่า เมื่อวันที่ 7 ก.ค.64 คณะกรรมการ กกพ. มีมติให้ตรึงค่าไฟฟ้าผันแปร (ค่าเอฟที) สำหรับการเรียกเก็บค่าไฟฟ้าในรอบเดือน ก.ย.-ธ.ค.64 โดยให้เรียกเก็บที่ -15.32 สตางค์ต่อหน่วย ส่งผลให้ผู้ใช้ไฟฟ้ายังคงจ่ายค่าไฟฟ้าเท่าเดิมในอัตรา 3.61 บาทต่อหน่วย ต่อไปจนถึงสิ้นปี 64 ตามแนวทางการพิจารณาที่จะเกลี่ยค่าเอฟทีให้คงที่ตลอดปีนี้ ทั้งนี้เพื่อสนับสนุนนโยบายภาครัฐในการลดค่าครองชีพให้กับประชาชน